**Note informative cu privire la punctele de pe ordinea de zi a Adunării Generale Extraordinare a Acționarilor programată pentru 22/23.12.2022**

**Punctul 1**

Î.M. AROBS SOFTWARE SRL, este o societate cu răspundere limitată constituită şi care funcţionează conform legilor din Republica Moldova, ce își desfășoară activitatea în principal în domeniul inginerieei software pentru industria Automotive – masini electrice si autonome- precum și cel de dezvoltare software pentru tehnologii înalte, cum ar fi IoT si Life Sciences.

Fiind o companie cu o creștere stabilă de la an la an, preluarea în Grupul AROBS reprezintă un pas organic în businessul de software services, aducând în grup un număr de peste 120 ingineri și dezvoltatori software, dedicați proiectelor globale și parteneriatelor cu clienți internaționali din Europa și Statele Unite.

De asemenea, compania este bine cunoscută pe piața muncii din Republica Moldova, având conexiuni importante cu universitățile din această țară și cu asociațiile profesionale care își desfășoară acolo activitatea, fiind implicată în proiecte de educație pentru studenți, dar și de construire a ecosistemului de afaceri.

Având în vedere calitatea de asociat majoritar, a domnului Oprean Voicu, în cadrul societatii Î.M. AROBS SOFTWARE SRL, societatea propusă spre achiziție, acesta, împreună cu societatea CABRIO INVESTMENT S.R.L. (persoană aflată în strânsă legătură cu domnul Oprean Voicu) se vor abține de la votul Hotărârii nr.1 de pe ordinea de zi AGEA din data de 22/23.12.2022.

**Punctul 2**

Societatea AROBS TRACKGPS SRL este o societate cu răspundere limitată constituită şi care funcţionează conform legilor din Republica Moldova, cu sediul social în Municipiul Chișinău, si cu o prezență remarcabilă pe piața de management de flotă din Republica Moldova, având parteneriate stabile cu clienți guvernamentali și companii de renume.

TrackGPS by AROBS Moldova are o experiență în toate domeniile de activitate si în toate industriile, prin portofoliul de peste 430 clienți activi, cu aproape 4000 unități de transport monitorizate.

Prin includerea în Grup, linia de business fleet management a AROBS își concentrează prezența unitară pe piața Europei Centrale și de Est, unde este un jucător aflat în top 5 în ceea ce privește expertiza de telematics.

Având în vedere calitatea de asociat majoritar, a domnului Oprean Voicu, în cadrul societății AROBS TRACKGPS SRL, societatea propusă spre achiziție, acesta, împreună cu societatea CABRIO INVESTMENT S.R.L. (persoană aflată în strânsă legătură cu domnul Oprean Voicu) se vor abține de la votul Hotararii nr.2 de pe ordinea de zi AGEA din data de 22/23.12.2022 .

**Punctul 3**

Având în vedere faptul ca în cadrul achizițiilor prevăzute la pct.1 si 2 , domnul Voicu Oprean va avea calitatea de vânzător, pentru evitarea oricărui conflict de interese, se împuternicește d-na Cleja Mihaela Stela – membru al Consiliului de Administrație, pentru a semna orice documente necesare pentru finalizarea acestor tranzacții și pentru îndeplinirea oricăror formalități necesare în acest sens în numele societății Arobs Transilvania Software S.A. .

**Punctul 4 si 5**

În conformitate cu Memorandumul de listare care se poate consulta la adresa <https://arobs.com/arobs-for-investors/>, societatea își propune direcții strategice pentru creșterea afacerii, prin diversificare concentrică bazată pe cercetare și inovare, dezvoltare de noi zone de expertize și integrare pe orizontală în ariile în care companie este deja prezentă prin aplicarea următoarelor măsuri (dezvoltare anorganică): Achiziții de jucători existenți care operează în aceeași industrie, care pot permite sinergii și sunt ușor de integrat, cu un EBITDA solid.

Astfel, în ceea ce privește aceste direcții strategice, consiliul de administrație va avea nevoie de rapiditate în procesul de luare a deciziilor având în vedere procesele complexe care pot avea loc în cazul achizițiilor, extinderilor pe piețe diverse sau dezvoltarea de noi expertize și soluții.

**Punctele 6-7**

Recalcularea acțiunilor oferite societățiilor afiliate , după aplicarea primului program de stock option plan, în conformitate cu numărul de angajați, cu perioada angajării și cu îndeplinirea criteriile prevăzute în program.

**Punctul 8**

Autorizarea Consiliului de Administrație in vederea continuării de către societate a implementării programul de alocare a acțiunilor (de tip „stock option plan”) către societatea afiliată Berg Computers SRL, program care reflectă una din direcțiile strategice ale companiei, definite caStrategie de motivare și fidelizare a angajaților prin adoptarea de opțiuni în vederea unei co-interesări a angajaților în bunul mers al companiei prin mecanismul financiar de tip ”stock option plan” .

**Punctele 9, 11**

Delegarea, de către Adunarea Generală Extraordinară a Acționarilor către Consiliul de Administrație, a atribuțiilor privind hotărârea de majorare a capitalului social al Societății în limita capitalului autorizat, în temeiul articolelor 114 și 220^1 din Legea Societăților și ale art. 86 (2) din Legea nr. 24/2017 privind emitenții de instrumente financiare și operațiuni de piață republicată, are scopul de reducere a perioadei de timp inerente unei operațiuni de majorare de capital social. În baza acestei delegări de competențe, Consiliul de administrație poate iniția majorarea capitalului social cu o sumă în valoare nominală de până la 45.569.749,4 lei, hotărârea Consiliului de administrație având același regim, în ceea ce privește publicitatea acesteia și posibilitatea de contestare în instanță, cu cel al hotărârilor Adunării Generale a Acționarilor.

Potrivit alin. (2) al art. 220^1 din Legea societăților, delegarea de atribuții prin hotărârea Adunării Generale a Acționarilor presupune modificarea în consecință a Actului Constitutiv al Societății.

**Punctele 10, 12**

Așa cum a fost frecvent comunicat către investitori, un vector important al strategiei de dezvoltare accelerată îl reprezintă activitatea de achiziții de alte companii care să potențeze și să completeze paleta de diferențiatori pentru AROBS Transilvania Software S.A. Pentru ca o astfel de investiție în companii terțe să antreneze efectul de sinergie intenționat la nivelul întregii afaceri AROBS, contractele pot prevedea ca cel puțin o parte din valoarea tranzacției să se plătească sub formă de acțiuni ale Societății, în condițiile agreate de către părți care pot fi dependente de evoluția viitoare a unor indicatori sau de anumite momente de timp.

De asemenea, atât pentru personalul existent, cât și pentru resursa umană care urmează a fi integrată în echipa AROBS în urma achizițiilor de companii, existența și implementarea de programe de stimulare, fidelizare și recompensare prin participații la capitalul social reprezintă un instrument important prin eficacitatea sa.

Atât în situația achizițiilor de companii care stabilesc că valoarea tranzacției se decontează, cel puțin parțial, prin plată în acțiuni și nu în bani, precum și în cazul implementării programelor de fidelizare și stimulare a personalului cheie prin participații la capitalul social al Societății, realizate în limitele stabilite prin hotărâri ale Adunărilor Generale ale Acționarilor sau prin Actul Constitutiv, obligațiile Societății s-ar îndeplini semnificativ mai rapid și mai facil în condițiile delegării, către Consiliul de Administrație, a atribuției de a hotărî majorarea capitalului social cu ridicarea dreptului de preferință a acționarilor existenți.

În mod concret, aceasta înseamnă că, **exclusiv în cele două tipuri de situații enumerate mai sus**, Consiliul de Administrație va putea hotărî derularea de operațiuni de majorare a capitalului social cu conversia de datorii în acțiuni și fără aport în numerar. Creanța asupra Societății care se va constitui în favoarea vânzătorului în contractele de achiziție sau, respectiv, a beneficiarilor programelor de stimulare, fidelizare și retenție a angajaților cheie, va face obiectul unui raport de expertiză contabilă extrajudiciară. Numărul de acțiuni nou-emise se va determinat, potrivit art. 174 din Regulamentul ASF nr. 5/2018, ca raport dintre valoarea creanței asupra Societății, stabilită prin raportul de expertiză, care se va converti în acțiuni și cea mai mare valoare dintre (1) prețul mediu ponderat de tranzacționare aferent ultimelor 12 luni anterioare hotărârii, (2) valoarea activului net contabil / acțiuni, stabilit pe baza ultimelor situații financiare publicate și auditate ale emitentului și (3) valoarea nominală a acțiunii.

Temeiul legal este dat de articolele 86 (3),(4), 88, 89 din Legea 24/2017 privind emitenții de instrumente financiare și operațiuni de piață republicată, art. 174 din Regulamentul ASF nr. 5/2018 cu modificările și completările ulterioare și ale art. 220^1 alin (4) din Legea Societăților.

În consecință, aprobarea acestor puncte va contribui în mod direct la îmbunătățirea eficienței și dinamismului acțiunilor de implementare a strategiei de dezvoltare accelerată a AROBS Transilvania Software S.A.

**Punctul 13**

Consiliul de Administrație este împuternicit, în mod explicit, să întreprindă toate acțiunile necesare derulării și înregistrării la autoritățile competente a operațiunilor de majorare de capital social hotărâte în temeiul delegării de competențe potrivit punctelor 8 și 9 de pe ordinea de zi a AGEA.

**Punctul 14**

În conformitate cu articolul 86 alineatul (1) al Legii nr. 24/2017 privind emitenţii de instrumente financiare şi operaţiuni de piaţă, Data de Înregistrare este data calendaristică ce serveşte la identificarea acţionarilor care urmează a beneficia de dividende sau de alte drepturi şi asupra cărora se răsfrâng efectele hotărârilor adunării generale a acţionarilor.

Această data va fi stabilită în cadrul adunării generale a acţionarilor şi va fi ulterioară cu cel puţin 10 zile lucrătoare datei adunării generale a acţionarilor. În conformitate cu articolul 2 alineatul (2) litera l) din Regulamentul Autorităţii de Supraveghere Financiară nr. 5/2018 privind emitenţii de instrumente financiare şi operaţiuni de piaţă, Ex – Date este data anterioară datei de înregistrare cu un ciclu de decontare minus o zi lucrătoare, de la care instrumentele financiare obiect al hotărârilor organelor societare se tranzacţionează fără drepturile care derivă din respectiva hotărâre.

**Punctul 15**

Președintele Consiliului de Administrație si Secretarul de Sedinta sunt desemnati pentru a semnarea împreună a hotărârii AGEA și pentru a îndeplini individual și nu împreună orice act sau formalitate cerute de lege pentru înregistrarea acesteia la Oficiul Registrului Comerțului de pe lângă Tribunalul Cluj, precum și pentru publicarea hotărârii AGEA conform legii .

.